Aurora se kinders hou dorp skoon | Netwerk24
Aurora se kinders hou dorp skoon
Kinders van Aurora het onlangs gehelp om rommel in hul dorp op te tel.Foto:
Terwyl leerders wag om stelselmatig weer terug te keer skool toe, het Aurora se kinders hul dorp skoongemaak.
Meer as 50 kinders, met hul maskers aan, het onder leiding van Haroldine Slingers en Urlston van Wyk die dorp skoongemaak.
Swartsakke vol vullis is opgetel en by die dorp se vullis-versamelpunt gelaat aangesien die dorp nie ’n stortingsterrein het nie.
Die kinders het die strate skoonge­maak hoewel die skool- asook die skouterrein gesluit is. Volgens die organiseerders hoop hulle om binnekort dié twee terreine ook skoon te maak.
Die kinders is dit eens dat Aurora die kleinste en skoonste dorpie in die Bergrivier-streek kan wees.
Weslander het in Mei berig oor sommige inwoners se ongelukkigheid oor die dorp se stortingsterrein. Volgens dr. Gert Coetzee is die stortingsterrein steeds nie opgeruim nie, maar hy is egter baie beïndruk met die dorp se kleinspan wat ingespring het om hul dorp netjies te hou.